Gʻurur va kibr (2005). Gʻurur va kibr () 2005-yilda Joe Wright tomonidan suratga olingan AQSh romantik filmidir. Film gʻoyasi Jane Austenning 1813-yilda yozilgan "Andisha va gʻurur" nomli romaniga asoslangan. Film produserlari — Tim Bevan, Eric Fellner va Paul Webster. Ssenariy muallifi — Deborah Moggach. Filmda bosh rollarni Keira Knightley, Matthew Macfadyen, Brenda Blethyn, Donald Sutherland, Tom Hollander, Rosamund Pike, Jena Malone va Judi Dench ijro etgan. Syujeti. XVIII asrning oxirida janob Bennet, Bennet xonim va ularning qizlari — Jane, Elizabeth, Mary, Kitty va Lydia Angliyadagi qishloqlardan birida yashaydilar. Kunlarning birida Charles Bingley ismli badavlat kishi Bennetlar oilasi yashaydigan qishloqqa koʻchib kelganida, Bennet xonim xursand boʻladi. Sababi u qizlariga munosib yor topilishi istardi. Qishloqda ball oʻtkazilganda, Bingley, singlisi — Caroline va oshnasi — janob Darcy mahalliy aholi bilan tanishib oladi. Tanishuv davomida Bingley va Jane bir-birlarini yoqtirib qoladi, biroq Elizabethga Darcy manzur kelmaydi.